**Заседание на Националния съвет за насърчаване на заетостта,**

**проведено на 05.07.2016 г.**

**Присъствали**: г-жа Зорница Русинова - МТСП; г-н Ивайло Иванов – МТСП; г-жа Елка Димитрова – МТСП; г-жа Мира Чиприянова – МИ; г-жа Мая Иванова – НАПОО; г-жа Веселка Добрева – МРРБ; г**-**н Драгомир Николов – АЗ; г**-**н Георги Милчин – ИА ГИТ; г-жа Юлия Симеонова – КНСБ; г-жа Атанаска Тодорова – КНСБ; г-жа Любка Георгиева – КТ „Подкрепа”; г-жа Паунита Петрова - КТ „Подкрепа“; г-жа Росица Янкова – АИКБ; г**-**жа Даниела Симидчиева – БСК; г-жа Здравка Георгиева – БТПП; г-жа Маргарита Дамянова – БТПП

**Поканени:** г-жа Стефка Лиманска – МТСП, г-н Искрен Ангелов; г-жа Кремена Калчева– АЗ, г-жа Валерия Ботева – Проект „Красива България“; г-жа Лиляна Йорданова – Проект „Красива България“

**Заседанието има необходимия кворум и се счита за редовно.**

Заседанието се проведе при следния дневен ред:

1. Информация за изпълнението на решението на НСНЗ от предходното заседание на Съвета.
2. Обсъждане на Проект на Закон за изменение и допълнение на Закона за насърчаване на заетостта.
3. Обсъждане на Проект на Методика за определяне размера на финансовите средства по регионални програми за заетост и обучение за всяка област, съгласно чл. 33 от Закона за насърчаване на заетостта.
4. Обсъждане на Проект на преразпределение на средства в Националния план за действие по заетостта през 2016 г., съгласно чл. 4, ал. 3 от Закона за насърчаване на заетостта.
5. Разни.

**По време на заседанието бяха взети следните решения:**

**Решение по т. 2**

НСНЗ подкрепя Проекта на Закон за изменение и допълнение на Закона за насърчаване на заетостта с направените по време на заседанието целесъобразни бележки и предлага проекта да бъде приет от НСТС в оперативен порядък.

**Решение по т. 3**

НСНЗ подкрепя проекта на Методика за определяне на финансовите средства по регионални програми за заетост и обучение за всяка област, съгласно чл. 33 от Закона за насърчаване на заетостта и предлага тя да бъде утвърдена от министъра на труда и социалната политика.

**Решение по т. 4**

НСНЗ съгласува проекта на преразпределение на средства в Националния план за действие по заетостта през 2016 г., съгласно чл. 4, ал. 3 от Закона за насърчаване на заетостта. АИКБ подкрепят предлаганото преразпределение с изключение на насочването на средства към Проект „Красива България“.

**Решение по т. Разни**

За следващо заседание на НСНЗ, Изпълнителна агенция „Главна инспекция по труда“ да подготви информация за дейността на предприятията, осигуряващи временна работа.